b'\n_START_ARTICLE_\nAlexandra a Danemarcei\n_START_SECTION_\nTinere\xc8\x9bea\n_START_PARAGRAPH_\nPrin\xc8\x9besa Alexandra Caroline Marie Charlotte Louise Julia, sau Alix, cum era cunoscut\xc4\x83 \xc3\xaen familie, s-a n\xc4\x83scut la Palatul Galben. Tat\xc4\x83l ei era Prin\xc8\x9bul Cristian de Schleswig-Holstein-Sonderburg-Gl\xc3\xbccksburg iar mama era prin\xc8\x9besa Louise de Hesse-Kassel De\xc8\x99i avea s\xc3\xa2nge regal familia ducea o via\xc8\x9b\xc4\x83 normal\xc4\x83. Nu dispuneau de averi mari. Ocazional, Hans Christian Andersen era invitat s\xc4\x83 spun\xc4\x83 pove\xc8\x99ti copiilor \xc3\xaenainte de culcare._NEWLINE_\xc3\x8en 1848 regele Cristian al VIII-lea al Danemarcei a murit \xc8\x99i singurul lui fiu, Frederick i-a urmat la tron. Frederick a avut doua mariaje \xc3\xaens\xc4\x83 nici un copil. O criz\xc4\x83 de succesiune a ap\xc4\x83rut pentru c\xc4\x83 Frederick domnea at\xc3\xa2t \xc3\xaen Danemarca c\xc3\xa2t \xc8\x99i \xc3\xaen Schleswig-Holstein iar regulile la succesiune erau diferite. \xc3\x8en Holstein legea salic\xc4\x83 interzicea ca mo\xc8\x99tenirea s\xc4\x83 se fac\xc4\x83 pe linie feminin\xc4\x83 \xc3\xaen timp ce \xc3\xaen Danemarca nu exista o astfel de restric\xc8\x9bie. Holstein fiind predominant german \xc8\x99i-a proclamat independen\xc8\x9ba. \xc3\x8en 1852 marile puteri s-au \xc3\xaent\xc3\xa2lnit la Londra pentru a discuta succesiunea danez\xc4\x83. S-a prev\xc4\x83zut ca prin\xc8\x9bul Christian de Schleswig-Holstein-Sonderburg-Gl\xc3\xbccksburg s\xc4\x83 fie mo\xc8\x99tenitorul lui Frederick._NEWLINE_Prin\xc8\x9bul Christian a primit titlul de Prin\xc8\x9b al Danemarcei iar familia sa s-a mutat \xc3\xaentr-o re\xc8\x99edin\xc8\x9b\xc4\x83 oficial\xc4\x83, Palatul Bernstorff. De\xc8\x99i statutul familiei s-a schimbat, veniturile lor n-au crescut \xc8\x99i nu participau la via\xc8\x9ba de la curte de la Copenhaga; au refuzat s-o \xc3\xaent\xc3\xa2lneasc\xc4\x83 pe ce-a de-a treia so\xc8\x9bie a lui Frederick \xc8\x99i fost\xc4\x83 metres\xc4\x83, Louise Rasmussen, care avea un copil nelegitim de la un fost iubit._NEWLINE_Alexandra \xc8\x99i-a \xc3\xaemp\xc4\x83r\xc8\x9bit dormitorul cu sora ei Dagmar (viitoarea \xc3\xaemp\xc4\x83r\xc4\x83teas\xc4\x83 Maria a Rusiei) \xc8\x99i \xc3\xae\xc8\x99i f\xc4\x83cea singur\xc4\x83 hainele . La Bernstorff  Alexandra s-a transformat \xc3\xaentr-o t\xc3\xa2n\xc4\x83r\xc4\x83 femeie care a \xc3\xaenv\xc4\x83\xc8\x9bat engleza de la misionarul englez la Copenhaga \xc8\x99i a fost cre\xc8\x99tinat\xc4\x83 \xc3\xaen palatul Christiansbourg. Alexandra a fost devotat\xc4\x83 \xc8\x99i a urmat credin\xc8\x9bele \xc3\xaenaltei biserici de-a lungul \xc3\xaentregii sale  vie\xc8\x9bii. \xc3\x8empreun\xc4\x83 cu sora ei Dagmar a luat lec\xc8\x9bii de \xc3\xaenot de la pionierul suedez de \xc3\xaenot pentru femei Nancy Edberg.\n_START_SECTION_\nC\xc4\x83s\xc4\x83torie \xc8\x99i familie\n_START_PARAGRAPH_\nRegina Victoria \xc8\x99i so\xc8\x9bul ei, prin\xc8\x9bul Albert erau deja preocupa\xc8\x9bi \xc3\xaen a g\xc4\x83si o mireas\xc4\x83 fiului lor Albert Edward, Prin\xc8\x9bul de Wales. Ei au cerut ajutorul fiicei lor,  prin\xc8\x9besa \xc3\xaencoronata Victoria a Prusiei \xc3\xaen a g\xc4\x83si candidata potrivit\xc4\x83. Alexandra nu era favorit\xc4\x83 de vreme ce danezii erau  \xc3\xaen dezacord cu prusacii asupra problemei Schleswig-Holstein, iar majoritatea rela\xc8\x9biilor familiei britanice erau germane. \xc3\x8en cele din urm\xc4\x83, dup\xc4\x83 ce au eliminat celelalte posibilit\xc4\x83\xc8\x9bi, s-au oprit asupra ei c\xc4\x83 fiind singur\xc4\x83 pentru a fi aleas\xc4\x83. _NEWLINE_Pe 24 septembrie 1861 Prin\xc8\x9besa Victoria i-a prezentat-o fratelui ei pe Alexandra La Speyer, dar numai un an mai t\xc3\xa2rziu pe 9 septembrie 1962 (dup\xc4\x83 aventur\xc4\x83 cu Nellie Clifden \xc8\x99i moartea tat\xc4\x83lui ei), Albert a cerut-o \xc3\xaen c\xc4\x83s\xc4\x83torie pe Alexandra la castelul regal din Laeken, proprietatea unchiului ei, regele Leopold I al Belgiei. _NEWLINE_La 24 septembrie 1861 la Speyer, Prin\xc8\x9besa Victoria i-a f\xc4\x83cut cuno\xc8\x99tin\xc8\x9b\xc4\x83 Alexandrei cu fratele s\xc4\x83u Albert Eduard \xc3\xaens\xc4\x83 abia dup\xc4\x83 aproape un an, la 9 septembrie 1862 (dup\xc4\x83 aventura sa cu Nellie Clifden \xc8\x99i dup\xc4\x83 decesul tat\xc4\x83lui s\xc4\x83u), Albert Eduard o cere \xc3\xaen c\xc4\x83s\xc4\x83torie pe Alexandra la Castelul Laeken, casa unchiului lui, regele Leopold I al Belgiei._NEWLINE_C\xc3\xa2teva luni mai t\xc3\xa2rziu, Alexandra a c\xc4\x83l\xc4\x83torit din Danemarca \xc3\xaen Regatul Unit la bordul vasului Victoria and Albert II pentru a se c\xc4\x83s\xc4\x83tori \xc8\x99i a ajuns la Gravesend, Kent la 7 martie 1863._NEWLINE_Fiica regelui m\xc4\x83rii de peste m\xc4\x83ri,_NEWLINE_Alexandra,_NEWLINE_Noi suntem Saxoni normanzi \xc8\x99i danezi,_NEWLINE_Dar dintre to\xc8\x9bi noi danezii \xc3\xae\xc8\x9bi ur\xc4\x83m un bun venit,_NEWLINE_Alexandra._NEWLINE_Un bun venit Alexandrei De Alfred Tennyson_NEWLINE_Cuplul s-a c\xc4\x83s\xc4\x83torit pe 10 martie 1863 la Capela Sf. George \xc3\xaen Castelul Windsor, c\xc4\x83s\xc4\x83torie oficiat\xc4\x83 de Tomas Longley Arhiepiscop de Cantenburry  . Alegerea loca\xc8\x9biei a fost criticat\xc4\x83 de pres\xc4\x83 (fiind \xc3\xaenafara Londrei, departe de publicul larg care nu a putut participa la spectacol), de poten\xc8\x9bialii oaspe\xc8\x9bi (era dificil s\xc4\x83 ajungi acolo \xc8\x99i cum loca\xc8\x9bia era mic\xc4\x83 unii oameni care se a\xc8\x99teptau la invita\xc8\x9bii nu au fost invita\xc8\x9bi) \xc8\x99i danezii (doar persoane apropiate Alexandrei). Curtea \xc3\xaenc\xc4\x83 \xc3\xael jelea pe prin\xc8\x9bul Albert a\xc8\x99a c\xc4\x83 doamnelor li s-a interzis s\xc4\x83 poarte gri, liliachiu \xc8\x99i mov. Cuplul a fost v\xc4\x83zut \xc3\xaen luna de miere la casa Osborne pe insula Wight de c\xc4\x83tre \xc8\x99colarii de la colegiul Eton. printre care \xc8\x99i lordul Randolph Churchill. _NEWLINE_P\xc3\xa2n\xc4\x83 la sf\xc3\xa2r\xc8\x99itul anului urm\xc4\x83tor tat\xc4\x83l Alexandrei a urcat pe tronul Danemarcei, fratele ei George a devenit rege al Greciei, iar sora sa Dagmar s-a logodit cu \xc8\x9aareviciul Rusiei, iar Alexandra a n\xc4\x83scut primul ei copil. Ascensiunea tat\xc4\x83lui ei a dat na\xc8\x99tere unui conflict ulterior asupra sor\xc8\x9bii provinciei Schleswig-Holstein._NEWLINE_Confedera\xc8\x9bia german\xc4\x83 a invadat cu succes Danemarca, reduc\xc3\xa2nd suprafa\xc8\x9ba acesteia cu dou\xc4\x83 cincimi. Spre marea sup\xc4\x83rare a reginei Victoria \xc8\x99i a prin\xc8\x9besei \xc3\xaencoronate de Prusia, Alexandra \xc8\x99i Albert au ajutat partea danez\xc4\x83 \xc3\xaen r\xc4\x83zboi. Cucerirea de c\xc4\x83tre Prusia,  a unor teritorii foste daneze a m\xc4\x83rit ura Alexandrei fa\xc8\x9b\xc4\x83 de germani, sentiment pe care \xc3\xael va avea \xc3\xaentreaga ei via\xc8\x9b\xc4\x83. Primul copil al Alexandrei, Albert Victor, s-a n\xc4\x83scut prematur cu dou\xc4\x83 luni \xc3\xaenainte, la \xc3\xaenceputul anului 1864. \xc3\x8en total, Albert Eduard \xc8\x99i Alexandra au avut \xc8\x99ase copii. Ea a fost devotat\xc4\x83 copiilor ei; era \xc3\xaen perioada de glorie c\xc3\xa2nd alerga \xc3\xaen camera copiilor, \xc3\xae\xc8\x99i punea un sor\xc8\x9b, sp\xc4\x83la copii \xc8\x99i-i punea s\xc4\x83 doarm\xc4\x83 \xc3\xaen paturile lor micu\xc8\x9be. \xc3\x8en public, Alexandra era demn\xc4\x83 \xc8\x99i plin\xc4\x83 de farmec, iar \xc3\xaen particular era afectuoas\xc4\x83. \xc3\x8ei pl\xc4\x83cea sportul \xc8\x99i practica dansul, c\xc4\x83l\xc4\x83ria, patinajul. La fel de mult \xc3\xaei pl\xc4\x83cea v\xc3\xa2n\xc4\x83toarea._NEWLINE_Aparent, to\xc8\x9bi copiii Alexandrei s-au n\xc4\x83scut prematur. Alexandra nu voia ca regina Victoria s\xc4\x83 fie prezent\xc4\x83 la na\xc8\x99terea copiilor, a\xc8\x99a c\xc4\x83 \xc3\xaen mod deliberat o inducea \xc3\xaen eroare pe regin\xc4\x83 cu privire la data posibil\xc4\x83 a na\xc8\x99terii. \xc3\x8en timpul na\xc8\x99terii celui de-al treilea copil, \xc3\xaen 1867, ea a f\xc4\x83cut o complica\xc8\x9bie care i-a amenin\xc8\x9bat via\xc8\x9ba, l\xc4\x83s\xc3\xa2nd-o cu un \xc8\x99chiop\xc4\x83tat permanent.\n_START_SECTION_\nPrin\xc8\x9bes\xc4\x83 de Wales\n_START_PARAGRAPH_\nDup\xc4\x83 boala ei din anul precedent, abia \xc3\xaencepuse s\xc4\x83 mearg\xc4\x83 din nou f\xc4\x83r\xc4\x83 ajutorul a dou\xc4\x83 bastoane \xc8\x99i era deja \xc3\xaens\xc4\x83rcinat\xc4\x83 cu al patrulea copil. Eduard \xc8\x99i Alexandra au \xc3\xaentreprins un tur de \xc8\x99ase luni \xc3\xaen Austria, Egipt \xc8\x99i Grecia, din 1868 p\xc3\xa2n\xc4\x83 \xc3\xaen 1869, care a inclus \xc8\x99i o vizit\xc4\x83 fratelui ei, regele George I al Greciei. \xc3\x8en Turcia a fost prima femeie care stat la mas\xc4\x83 cu Sultanul Abd Al-Aziz (Abd\xc3\xbcl\xc3\xa2ziz), \xc3\xaen aprilie 1868 . Au vizitat c\xc3\xa2mpurile de lupt\xc4\x83 din Crimeea \xc8\x99i doar ea singur\xc4\x83 haremul din Khedive Ismail._NEWLINE_Re\xc8\x99edin\xc8\x9bele preferate ale lui Albert Eduard \xc8\x99i Alexandra erau Casa Sandringham \xc8\x99i Casa Marlborough. Biografii au c\xc4\x83zut de acord c\xc4\x83 mariajul lor a fost \xc3\xaen multe feluri fericit; cu toate acestea unii au afirmat c\xc4\x83 Albert Eduard n-a acordat so\xc8\x9biei sale at\xc3\xa2ta aten\xc8\x9bie pe c\xc3\xa2t aceasta \xc8\x99i-ar fi dorit \xc8\x99i din acest motiv, treptat, s-au \xc3\xaenstr\xc4\x83inat, p\xc3\xa2n\xc4\x83 la atacul lui de febr\xc4\x83 tifoid\xc4\x83 (boal\xc4\x83 care se crede c\xc4\x83 l-a ucis pe tat\xc4\x83l lui) de la sf\xc3\xa2r\xc8\x99itul anului 1871, care a dus la reconcilierea lor. De-a lungul mariajului, Albert Eduard a continuat s\xc4\x83 aib\xc4\x83 rela\xc8\x9bii cu alte femei, printre care actri\xc8\x9ba Lillie Langtry, Daisy Greville, Contes\xc4\x83 de Warwick, Jennie Jerome, umanista Agnes Keyser \xc8\x99i Alice Keppel. Cele mai multe dintre rela\xc8\x9bii erau cunoscute de Alexandra, care a invitat-o pe Alice Keppel s\xc4\x83-l viziteze pe rege c\xc3\xa2nd acesta era pe moarte. Alexandra a r\xc4\x83mas fidel\xc4\x83 so\xc8\x9bului ei._NEWLINE_Un grad sporit de surditate, cauzat de otoscleroz\xc4\x83 ereditar\xc4\x83, a dus la izolarea social\xc4\x83 a Alexandrei; a petrecut mult timp acas\xc4\x83 cu copii \xc8\x99i animalele de companie . A \xc8\x99asea perioad\xc4\x83  \xc8\x99i ultima \xc3\xaen care a fost \xc3\xaens\xc4\x83rcinat\xc4\x83 s-a sf\xc3\xa2r\xc8\x99it tragic c\xc3\xa2nd fiul ei nou n\xc4\x83scut a murit la o zi dup\xc4\x83 na\xc8\x99tere. \xc3\x8en ciuda rug\xc4\x83min\xc8\x9bilor de a fi l\xc4\x83sat\xc4\x83 singur\xc4\x83, regina Victoria a insistat s\xc4\x83 anun\xc8\x9be perioada de doliu la curte care a dus la elemente de nesolidaritate din partea presei care a descris na\xc8\x99terea ca  \xe2\x80\x9eun avort nepl\xc4\x83cut\xe2\x80\x9d \xc8\x99i preg\xc4\x83tirile de \xc3\xaenmorm\xc3\xa2ntare ca o \xe2\x80\x9em\xc4\x83mo\xc8\x99enie boln\xc4\x83vicioas\xc4\x83\xe2\x80\x9d._NEWLINE_Alexandra \xc8\x99i-a petrecut vara anului 1877 \xc3\xaen Grecia, recuper\xc3\xa2ndu-se dup\xc4\x83 perioada de boal\xc4\x83 \xc8\x99i vizit\xc3\xa2nd-\xc8\x99i fratele, regele George I al Greciei. \xc3\x8en timpul r\xc4\x83zboiului Ruso-Turc (1877-1878), Alexandra a fost clar \xc3\xaempotriva Turciei \xc8\x99i de partea Rusiei, (unde sora sa mai mic\xc4\x83 era c\xc4\x83s\xc4\x83torit\xc4\x83 cu \xc8\x9aareviciul Rusiei) \xc8\x99i a pus presiuni pentru a revizui grani\xc8\x9bele dintre Grecia \xc8\x99i Turcia \xc3\xaen favoarea Greciei. Alexandra \xc8\x99i cei doi fii ai ei \xc8\x99i-au petrecut urm\xc4\x83torii trei ani separa\xc8\x9bi unii de al\xc8\x9bii, b\xc4\x83ie\xc8\x9bii au fost trimi\xc8\x99i \xc3\xaentr-o croazier\xc4\x83, ceea ce f\xc4\x83cea parte din educa\xc8\x9bia lor general\xc4\x83 \xc8\x99i naval\xc4\x83. Salutul de la revedere a fost plin de lacrimi \xc8\x99i dup\xc4\x83 scrisorile ei regulate, acesteia \xc3\xaei era extrem de dor de ace\xc8\x99tia. \xc3\x8en 1881, Alexandra \xc8\x99i Albert Edward au c\xc4\x83l\xc4\x83torit la Sankt Petersburg, dup\xc4\x83 asasinarea lui Alexandru al II-lea al Rusiei, am\xc3\xa2ndoi reprezent\xc3\xa2nd Marea Britanie \xc8\x99i a\xc8\x99a Alexandra a putut s\xc4\x83 sus\xc8\x9bin\xc4\x83 confortul surorii ei, care era acum \xc8\x9aarin\xc4\x83._NEWLINE_Alexandra \xc8\x99i-a \xc3\xaendeplinit datoriile publice; cuvintele reginei Victoria au fost: \xe2\x80\x9ePentru a m\xc4\x83 scuti de efortul \xc8\x99i oboseala  func\xc8\x9biei. A deschis bazaruri, a participat la concerte, a vizitat spitaluri \xc3\xaen locul meu. Ea nu numai c\xc4\x83 nu s-a pl\xc3\xa2ns niciodat\xc4\x83, dar a \xc8\x99i dovedit c\xc4\x83 ei \xc3\xaei pl\xc4\x83cea ceea ce al\xc8\x9bii ar fi zis c\xc4\x83 e o munc\xc4\x83 obositoare\xe2\x80\x9d. Ea a avut un interes particular pentru spitalul londonez, vizit\xc3\xa2ndu-l regulat. Joseph Marrick, a\xc8\x99a numitul \xe2\x80\x9eom elefant\xe2\x80\x9d a fost unul din pacien\xc8\x9bii pe care ea i-a vizitat. Publicul a \xc3\xaencurajat-o pe Alexandra, dar \xc3\xaen timpul vizitei \xc3\xaen Irlanda, \xc3\xaen anul 1885, ea a suferit un rar moment de ne\xc3\xaen\xc8\x9belegere public\xc4\x83, \xc3\xaen timpul vizitei din ora\xc8\x99ul Cork, un focar al revoltei irlandeze. Ea \xc8\x99i sotul ei au fost huidui\xc8\x9bi de o mul\xc8\x9bime de dou\xc4\x83 sau trei mii de oameni, flutur\xc3\xa2nd be\xc8\x9be \xc8\x99i steaguri negre. Ea a trecut peste experien\xc8\x9ba nepl\xc4\x83cut\xc4\x83, iar presa britanic\xc4\x83 totu\xc8\x99i a pus vizita \xc3\xaentr-o lumin\xc4\x83 pozitiv\xc4\x83, descriind mul\xc8\x9bimea ca \xe2\x80\x9eentuziasmat\xc4\x83\xe2\x80\x9d. \xc3\x8en cadrul aceleia\xc8\x99i vizite ea \xc8\x99i-a luat doctoratul \xc3\xaen muzica de la colegiul Trinity din Dublin._NEWLINE_Decesul fiului ei cel mare, \xc3\xaen 1892 a fost o lovitur\xc4\x83 serioas\xc4\x83 pentru Alexandra; camera acestuia \xc8\x99i lucrurile sale au r\xc4\x83mas exact cum le-a l\xc4\x83sat. Alexandra a spus "Mi-am \xc3\xaengropat \xc3\xaengerul \xc8\x99i cu el fericirea mea." Doi ani mai t\xc3\xa2rziu, \xc3\xaen 1894, cumnatul s\xc4\x83u Alexandru al III-lea al Rusiei a murit iar nepotul ei, Nicolae al II-lea al Rusiei, a devenit \xc8\x9aar. Alexandra \xc8\x99i-a sus\xc8\x9binut sora v\xc4\x83duv\xc4\x83, s-a rugat al\xc4\x83turi de ea \xc8\x99i-a stat dou\xc4\x83 s\xc4\x83pt\xc4\x83m\xc3\xa2ni \xc3\xaen Rusia dup\xc4\x83 \xc3\xaenmorm\xc3\xa2ntarea so\xc8\x9bului acesteia.\n_START_SECTION_\nRegina Alexandra\n_START_PARAGRAPH_\nDup\xc4\x83 decesul soacrei sale, regina Victoria, \xc3\xaen 1901, Alexandra a devenit regin\xc4\x83. Dou\xc4\x83 luni mai t\xc3\xa2rziu, fiul s\xc4\x83u George \xc8\x99i nora sa Mary au plecat \xc3\xaentr-un lung tur al imperiului, l\xc4\x83s\xc3\xa2ndu-\xc8\x99i copiii \xc3\xaen grija Alexandrei \xc8\x99i a lui Eduard care \xc8\x99i-au iubit foarte mult nepotul. La \xc3\xaentoarcerea lui George, preg\xc4\x83tirile pentru \xc3\xaencoronarea regilor erau gata._NEWLINE_Cu doar c\xc3\xa2teva zile \xc3\xaenainte de \xc3\xaencoronarea din iunie 1902, Eduard s-a \xc3\xaemboln\xc4\x83vit de apendicit\xc4\x83. Alexandra a \xc3\xaencercat s\xc4\x83 nu alarmeze publicul \xc3\xaens\xc4\x83 \xc3\xaen cele din urm\xc4\x83, \xc3\xaencoronarea a fost am\xc3\xa2nat\xc4\x83 iar Eduard a f\xc4\x83cut opera\xc8\x9bie. Dup\xc4\x83 recuperare, Alexandra \xc8\x99i Eduard au fost \xc3\xaencorona\xc8\x9bi \xc3\xaempreun\xc4\x83 \xc3\xaen august: el de arhiepiscopul de Canterbury, Frederick Temple, iar ea de arhiepiscopul de York, William Dalrymple Maclagan._NEWLINE_Biografii au afirmat c\xc4\x83 Alexandrei i s-a refuzat accesul la documentele de informare ale regelui \xc8\x99i a fost exclus\xc4\x83 din unele vizite externe ale regelui pentru a preveni amestecul ei \xc3\xaen chestiunile diplomatice. Ea s-a opus sistematic la orice ar fi favorizat expansiunea sau interesele germane. Ziarul german Frankfurter Zeitung spunea deschis referindu-se la Alexandra \xc8\x99i la sora sa \xc8\x9aarina mam\xc4\x83 c\xc4\x83 perechea a fost "centrul de conspira\xc8\x9bie interna\xc8\x9bional\xc4\x83 de lupt\xc4\x83 \xc3\xaempotriva Germaniei". Ea \xc3\xael dispre\xc8\x9buia \xc8\x99i nu avea \xc3\xaencredere \xc3\xaen nepotul ei, Wilhelm al II-lea al Germaniei, numindu-l \xc3\xaen 1900 "du\xc8\x99manul din cercul nostru"_NEWLINE_\xc3\x8en ciuda faptului c\xc4\x83 a devenit regin\xc4\x83, \xc3\xaendatoririle Alexandrei nu s-au schimbat prea mult \xc8\x99i ea \xc8\x99i-a p\xc4\x83strat multe dintre obiceiuri. Dama de companie a Alexandrei, Charlotte Knollys, a servit-o pe aceasta cu loialitate mul\xc8\x9bi ani. Pe 10 decembrie 1903, Charlotte, fiica lui Sir William Knollys, s-a trezit \xc8\x99i a g\xc4\x83sit dormitorul ei plin de fum. Ea a trezit-o pe Alexandra \xc8\x99i a dus-o \xc3\xaen siguran\xc8\x9b\xc4\x83. Cuvintele marii ducese Augusta de Mecklenburg-Strelitz au fost: \xe2\x80\x9dTrebuie s\xc4\x83 ii d\xc4\x83m crezare b\xc4\x83tr\xc3\xa2nei Charlotte pentu adev\xc4\x83rata salvare a vie\xc8\x9bii Alexandrei.\xe2\x80\x9d_NEWLINE_\xc3\x8en 1910, Alexandra a devenit prima so\xc8\x9bie a unui monarh britanic care a vizitat Camera Comunelor \xc3\xaen timpul unei dezbateri. La scurt\xc4\x83 vreme \xc8\x99i-a vizitat fratele George I al Greciei \xc3\xaen Corfu. \xc3\x8en timp ce era acolo, a primit vestea c\xc4\x83 regele Eduard este grav bolnav. S-a \xc3\xaentors \xc3\xaen Marea Britanie imediat \xc8\x99i a ajuns cu o zi \xc3\xaenainte ca so\xc8\x9bul ei s\xc4\x83 moar\xc4\x83. \xc3\x8en ultimele lui ore, ea personal i-a administrat oxigen pentru a-l ajuta s\xc4\x83 respire. Ea i-a spus lui Frederick Ponsonby: \xe2\x80\x9eM\xc4\x83 sim\xc8\x9beam ca \xc8\x99i cum m-a\xc8\x99 fi transformat \xc3\xaentr-o st\xc3\xa2nc\xc4\x83, neput\xc3\xa2nd s\xc4\x83 pl\xc3\xa2ng, neput\xc3\xa2nd s\xc4\x83 \xc3\xaen\xc8\x9beleg cele \xc3\xaent\xc3\xa2mplate.\xe2\x80\x9d Mai t\xc3\xa2rziu, \xc3\xaen acel an ea s-a mutat din Palatul Buckingham \xc3\xaen Casa Marlborough, dar \xc8\x99i-a men\xc8\x9binut \xc3\xaen posesie re\xc8\x99edin\xc8\x9ba de la Sandringham. \xc3\x8en ciuda viziunilor personale ea a suportat decizia regelui de a ajuta for\xc8\x9barea legii s\xc4\x83 treac\xc4\x83 prin Parlament la cererea Primului-ministru, dar \xc3\xaempotriv\xc4\x83 dorin\xc8\x9belor Camerei Lorzilor c\xc3\xa2nd petrecerea reformei a c\xc3\xa2\xc8\x99tigat electoratul pentru Camera Comunelor.\n_START_SECTION_\nRegina mam\xc4\x83\n_START_PARAGRAPH_\nNu a participat la \xc3\xaencoronarea fiului ei \xc3\xaen 1911 deoarece nu era obi\xc8\x99nuit ca o regin\xc4\x83 \xc3\xaencoronat\xc4\x83 s\xc4\x83 participe la \xc3\xaencoronarea altui rege sau regine \xc3\xaens\xc4\x83 a \xc8\x99i-a continuat ac\xc8\x9biunile caritabile. Una dintre aceste ac\xc8\x9biuni era "Alexandra Rose Day" c\xc3\xa2nd trandafiri artificiali f\xc4\x83cu\xc8\x9bi de persoane cu handicap erau v\xc3\xa2ndu\xc8\x9bi de femei voluntare pentru ajutorarea spitalelor._NEWLINE_\xc3\x8en Rusia \xc8\x9barul \xc8\x9aarul Nicolae al II-lea fost detronat, iar el, so\xc8\x9bia lui \xc8\x99i copii au fost omor\xc3\xa2\xc8\x9bi de revolu\xc8\x9bionari. Dagmar, imp\xc4\x83r\xc4\x83teasa, a fost salvat\xc4\x83 din Rusia \xc3\xaen 1919 de nava britanic\xc4\x83 Marlborough \xc8\x99i adus\xc4\x83 \xc3\xaen Anglia, unde a tr\xc4\x83it o vreme cu sora ei, Alexandra._NEWLINE_Alexandra \xc8\x99i-a p\xc4\x83strat o \xc3\xaenf\xc4\x83\xc8\x9bi\xc8\x99are t\xc3\xa2n\xc4\x83r\xc4\x83 \xc3\xaen anii ei de b\xc4\x83tr\xc3\xa2ne\xc8\x9be, dar \xc3\xaen timpul r\xc4\x83zboiului v\xc3\xa2rsta ei a \xc3\xaenceput s\xc4\x83 se arate. Ea a purtat valuri elaborate \xc8\x99i mult machiaj \xc8\x99i era descris\xc4\x83 de c\xc4\x83tre femeile c\xc3\xa2rcota\xc8\x99e ca av\xc3\xa2nd fa\xc8\x9ba tencuit\xc4\x83. Nu a mai f\xc4\x83cut c\xc4\x83l\xc4\x83torii peste grani\xc8\x9b\xc4\x83 \xc8\x99i a suferit o \xc3\xaengreunare a bolii. \xc3\x8en 1920, un vas de s\xc3\xa2nge de la ochi s-a spart l\xc4\x83s\xc3\xa2nd-o par\xc8\x9bial oarb\xc4\x83 temporar. C\xc4\x83tre sf\xc3\xa2r\xc8\x99itul vie\xc8\x9bii, memoria \xc8\x99i vorbirea s-au depreciat. A murit la 20 noiembrie 1925, la Casa Sandringham dup\xc4\x83 ce a suferit un infarct \xc8\x99i a fost \xc3\xaengropat\xc4\x83 l\xc3\xa2ng\xc4\x83 so\xc8\x9bul ei la Castelul Windsor.\n_START_SECTION_\nMo\xc8\x99tenirea\n_START_PARAGRAPH_\nMemorialul reginei Alexandra, realizat de c\xc4\x83tre Alfred Gilbert, a fost descoperit pe 8 iunie 1932 de Ziua Trandafirului Alexandrei la poarta Marlborough din Londra. O od\xc4\x83 \xc3\xaen memoria ei \xe2\x80\x9ePrea multe prin\xc8\x9bese adev\xc4\x83rate au plecat\xe2\x80\x9d compus\xc4\x83 de maestrul muzicii regelui, Sir Edward Elgar, versurile de c\xc4\x83tre poetul Laureat John Masefield, a fost c\xc3\xa2ntat\xc4\x83 de compozitor la inaugurare._NEWLINE_Alexandra a fost foarte popular\xc4\x83 \xc3\xaen Marea Britanie. Spre deosebire de so\xc8\x9bul \xc8\x99i de soacra ei, ea nu a fost agreat\xc4\x83 de c\xc4\x83tre pres\xc4\x83. Fondurile la care ea a ajutat la str\xc3\xa2ngere au fost folosite pentru a cump\xc4\x83ra un vas numit Alexandra pentru transportul r\xc4\x83ni\xc8\x9bilor \xc3\xaen timpul campaniei din Sudan \xc8\x99i pentru a  fabrica o barc\xc4\x83 spital numit\xc4\x83 Prin\xc8\x9besa de Wales, pentru a aduce r\xc4\x83ni\xc8\x9bii din r\xc4\x83zboi. \xc3\x8en timpul  r\xc4\x83zboiului ea a pus bazele \xe2\x80\x9eAsisten\xc8\x9bei militare imperiale Regina Alexandra\xe2\x80\x9d, mai t\xc3\xa2rziu denumit\xc4\x83 \xe2\x80\x9eAsisten\xc8\x9ba Regal\xc4\x83 a armatei, Regina Alexandra\xe2\x80\x9d.'